ગઈ કાલે સંતોષે હું આત્મહત્યા કરવાનો છું એમ કહીને ૧૦૦ નંબર પર પોલીસને ફોન પર પોતાનું નામ અને સરનામું લખાવ્યું હતું. પોલીસ પહોંચે એ પહેલાં તેણે એક દુપટ્ટો પંખામાં બાંધીને ગળે ફાંસો લીધો હતો, પણ પોલીસ તેના ઘરે પાંચ જ મિનિટમાં પહોંચી ગઈ હતી. સંતોષના ઘરનો દરવાજો તોડીને પોલીસ ઘરમાં ગઈ ત્યારે સંતોષને દુપટ્ટાથી લટકેલો જોયો હતો. તરત દુપટ્ટાને કાપીને પોલીસે સંતોષને નીચે ઉતાર્યો ત્યારે તે ખાંસતો હતો. પોલીસ તરત તેને એમ. ટી. અગરવાલ હૉસ્પિટલ લઈ ગઈ હતી અને બચાવી લીધો હતો. સંતોષ બીજાની રિક્ષા ચલાવે છે. તેની સાથે તેના ૮૨ વર્ષના પપ્પા, ૪૨ વર્ષની પત્ની અને ૧૫ વર્ષની માનસિક રીતે અક્ષમ દીકરી છે.